इन्टर प्रशिक्षकमा इन्जाघी नियुक्त
इन्टर मिलानले आफ्नो प्रशिक्षकमा बिहीबार सिमोनी इन्जाघीलाई नियुक्त गरेको छ । इटालीको सिरी ए विजेता क्लबमा अब उनले राजीनामा दिएका एन्टोनियो कोन्टेको स्थान लिनेछन् ।
मिलान — इन्टर मिलानले आफ्नो प्रशिक्षकमा बिहीबार सिमोनी इन्जाघीलाई नियुक्त गरेको छ । इटालीको सिरी ए विजेता क्लबमा अब उनले राजीनामा दिएका एन्टोनियो कोन्टेको स्थान लिनेछन् ।इन्जाघीले इन्टरसँग दुई वर्षको अनुबन्धन गरेका छन् । यससँगै लाजियोसँग उनको २२ वर्षको आबद्धतामा पूर्णविराम लागेको छ । उनले लाजियोलाई कोपा इटालिया र इटालियन सुपरकपको उपाधि दिलाएका थिए ।खेलाडीका रूपमा भने ४५ वर्षीय इन्जाघीले एएस रोमाका लागि सिरी ‘ए’ उपाधि पनि जितेका छन् । 